**Výbor Národnej rady Slovenskej republiky**

 **pre sociálne veci**

Číslo: CRD-2872/2010  **9**. schôdza výboru

**39**

**Uznesenie**

**Výboru Národnej rady Slovenskej republiky**

**pre sociálne veci**

**z 27. januára 2011**

k návrhu poslancov Národnej rady Slovenskej republiky Radoslava PROCHÁZKU, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a o zmene a doplnení niektorých zákonov (tlač 159)

**Výbor Národnej rady Slovenskej republiky pre sociálne veci**

**prerokoval**

 návrh poslancov Národnej rady Slovenskej republiky Radoslava PROCHÁZKU, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a o zmene a doplnení niektorých zákonov (tlač 159) a

1. **súhlasí**

 s návrhom poslancov Národnej rady Slovenskej republiky Radoslava PROCHÁZKU, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a o zmene a doplnení niektorých zákonov (tlač 159);

1. **odporúča**

 **Národnej rade Slovenskej republiky**

 návrh poslancov Národnej rady Slovenskej republiky Radoslava PROCHÁZKU, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a o zmene a doplnení niektorých zákonov (tlač 159) s pozmeňujúcimi a doplňujúcimi návrhmi, ktoré tvoria prílohu tohto uznesenia **schváliť**;

1. **ukladá**

**predsedovi výboru**

 informovať o prijatom uznesení výboru predsedu gestorského Výboru Národnej rady Slovenskej republiky pre obranu a bezpečnosť.

**Július Brocka**

**predseda výboru**

**overovatelia výboru:**

**Zoltán Horváth**

**Ľubica Rošková**

**Výbor Národnej rady Slovenskej republiky**

 **pre sociálne veci**

 Príloha k uzneseniu č. 39

**Pozmeňujúce a doplňujúce návrhy**

k návrhu poslancov Národnej rady Slovenskej republiky Radoslava PROCHÁZKU, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a o zmene a doplnení niektorých zákonov (tlač 159)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V čl. I štvrtom bode v úvodnej vete sa slová „§ 287 e“ nahrádzajú slovami „287g“ a slová „§ 287 f“ sa nahrádzajú slovami „§ 287 h“.

Doterajší § 287 f sa označuje ako § 287 h.

Navrhovaná zmena vyplýva z prijatia zákona č. 547/2010 Z. z. o začlenení Železničnej polície do Policajného zboru a o zmene a doplnení niektorých zákonov.

2. V čl. II štvrtom bode sa v úvodnej vete slová „§ 268 k“ nahrádzajú slovami „§ 268 l“ a slová „§ 268 l“ sa nahrádzajú slovami „§ 268 m“ .

Doterajší § 268 l sa označuje ako § 268 m.

Navrhovaná pripomienka vyplýva z prijatia zákona č. 543/2010 Z. z., ktorým sa mení a dopĺňa zákon č.461/2003 Z. z. o sociálnom poistení v znení neskorších predpisov a o zmene a doplnení niektorých zákonov.

3. V čl. III piatom bode v úvodnej vete sa slová „§ 265c“ nahrádzajú slovami „§ 265 d“ a slová „ § 265 d“ sa nahrádzajú slovami „ § 265 e“.

Doterajší § 265d sa označuje ako § 265 e.

Navrhovaná pripomienka vyplýva z prijatia zákona č. 543/2010 Z. z., ktorým sa mení a dopĺňa zákon č.461/2003 Z. z. o sociálnom poistení v znení neskorších predpisov a o zmene a doplnení niektorých zákonov.

4. V čl. IV treťom bode v úvodnej vete sa slová „ § 215i“ nahrádzajú slovami „§ 215j“ a slová „ § 215 j“ sa nahrádzajú slovami „ § 215 k“.

Doterajší § 215 j sa označuje ako § 215 k.

Navrhovaná pripomienka vyplýva z prijatia zákona č. 543/2010 Z. z., ktorým sa mení a dopĺňa zákon č.461/2003 Z. z. o sociálnom poistení v znení neskorších predpisov a o zmene a doplnení niektorých zákonov.

5. V čl. VI sa slová „1. januára 2011“ nahrádzajú slovami „1. marca 2011“.

Zároveň sa v celom texte návrhu zákona (v čl. I až V) slová „1. januára 2011“ vo všetkých gramatických tvaroch nahrádzajú slovami „1. marca 2011“ v príslušnom gramatickom tvare a slová „do 30. júna 2011“ sa nahrádzajú slovami „do 31. augusta 2011“.

V čl. 5 sa slová „1. júla 2011“ nahrádzajú slovami „1. septembra 2011“.

S ohľadom na priebeh legislatívneho procesu je potrebné upraviť termín účinnosti a s tým súvisiace lehoty obsiahnuté v príslušných prechodných ustanoveniach v čl. I až V predloženého návrhu zákona. Navrhovaná účinnosť musí nadväzovať na účinnosť novely zákona č. 40/1993 Z. z. (tlač 149).